Modificació del Decret 184/2013, de 25 de juny, de reestructuració del Departament de Governació i Relacions Institucionals
Modificació del Decret 309/2011, de 12 d'abril, pel qual es regula el Consell per a l'Impuls i l'Ordenació de la Reforma de l'Administració
2.1 Es modifica l'apartat 1 de l'article 1 que passa a tenir la redacció següent:
"1.1 El Consell per a l'Impuls i l'Ordenació de la Reforma de l'Administració, adscrit al Departament de Governació i Relacions Institucionals, està integrat per les persones membres següents:
a) La persona titular del Departament de Governació i Relacions Institucionals, que n'exerceix la presidència.
b) La persona titular de la Secretaria del Govern, que n'exerceix la vicepresidència.
c) La persona titular de la Secretaria General del Departament de Governació i Relacions institucionals.
d) La persona titular de la Secretaria General del Departament d'Economia i Coneixement.
e) La persona titular de la Intervenció General.
f) La persona titular de la Secretaria d'Administració i Funció Pública.
Actua com a secretari/ària, amb veu i sense vot, una persona funcionària del Departament de Governació i Relacions Institucionals que designi la presidència del Consell".
2.2 Es modifica l'apartat 3.a) de l'article 2 que passa a tenir la redacció següent:
"a) La persona titular de la Secretaria General del Departament d'Economia i Coneixement, que n'exerceix la presidència."
2.3 Es modifica l'apartat 3 de l'article 3 que passa a tenir la redacció següent:
"3.3 Les persones membres de la Comissió del Sector Públic són:
a) La persona titular de la Secretaria d'Administració i Funció Pública, que n'exerceix la presidència.
b) La persona titular de la Secretaria General del Departament d'Economia i Coneixement, que n'exerceix la vicepresidència.
c) Un persona en representació del Departament de la Presidència amb rang mínim de director general.
d) La persona titular de la Intervenció General.
e) La persona titular de l'Oficina de Supervisió i Avaluació de la Contractació Pública.
f) La persona titular de la Direcció General del Patrimoni de la Generalitat de Catalunya.
g) La persona titular de la Direcció General de Funció Pública.
h) Dues persones funcionàries d'alt nivell tècnic o alts càrrecs designades per la persona titular del Departament d'Economia i Coneixement.
i) Tres persones funcionàries d'alt nivell tècnic o alts càrrecs designades per la persona titular del Departament de Governació i Relacions Institucionals, una de les quals, designada pel president o presidenta de la Comissió exerceix les funcions de la secretaria."
2.4 Es modifica l'apartat 3.g) de l'article 4 que passa a tenir la redacció següent:
"g) La persona titular de l'Oficina de Processos i Administració Electrònica".
2.5 Es modifica l'apartat 1 de l'article 5 que passa a tenir la redacció següent:
"5.1 El Consell per a l'Impuls i l'Ordenació de la Reforma de l'Administració, la Comissió de Retribucions i Despeses de Personal, la Comissió del Sector Públic, i la Comissió per a l'Impuls dels Mitjans Electrònics a l'Administració es reuneixen ordinàriament un cop al mes i, de manera extraordinària, a instàncies de la presidència o a proposta de la majoria dels seus membres.
La persona titular del Departament de Governació i Relacions Institucionals pot convocar i assistir com a membre, per raó de la matèria que s'hagi de tractar, a les reunions de les comissions."